CELEX: 32018D1790
Language: el
Date: 2018-11-16 00:00:00
Title: Εκτελεστική απόφαση (ΕΕ) 2018/1790 της Επιτροπής, της 16ης Νοεμβρίου 2018, για την κατάργηση της απόφασης 2002/623/ΕΚ με την οποία καθορίζονται τα σημειώματα προσανατολισμού σχετικά με την αξιολόγηση του περιβαλλοντικού κινδύνου από γενετικώς τροποποιημένους οργανισμούς [κοινοποιηθείσα υπό τον αριθμό C(2018) 7513] (Κείμενο που παρουσιάζει ενδιαφέρον για τον ΕΟΧ)

20.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/32
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1790 ΤΗΣ ΕΠΙΤΡΟΠΉΣ
         της 16ης Νοεμβρίου 2018
         για την κατάργηση της απόφασης 2002/623/ΕΚ με την οποία καθορίζονται τα σημειώματα προσανατολισμού σχετικά με την αξιολόγηση του περιβαλλοντικού κινδύνου από γενετικώς τροποποιημένους οργανισμούς
         
            
               [κοινοποιηθείσα υπό τον αριθμό C(2018) 7513]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (1), και ιδίως το πρώτο εδάφιο του παραρτήματος II,
         Εκτιμώντας τα ακόλουθα:
         
                     (1)
                  
                  
                     Η απόφαση 2002/623/ΕΚ της Επιτροπής (2) καθόρισε σημειώματα προσανατολισμού όσον αφορά τους στόχους, τα επιμέρους στοιχεία, τις γενικές αρχές και τη μεθοδολογία της αξιολόγησης περιβαλλοντικού κινδύνου η οποία αναφέρεται στο παράρτημα II της οδηγίας 2001/18/ΕΚ.
                  
               
                     (2)
                  
                  
                     Εκτενείς συμπληρωματικές εξηγήσεις σχετικά με την εφαρμογή του παραρτήματος II της οδηγίας 2001/18/ΕΚ δόθηκαν σε πιο πρόσφατα και λεπτομερέστερα έγγραφα καθοδήγησης αναφορικά με την αξιολόγηση του περιβαλλοντικού κινδύνου από γενετικώς τροποποιημένους οργανισμούς («ΓΤΟ») που εκδόθηκαν από την Ευρωπαϊκή Αρχή για την Ασφάλεια των Τροφίμων («η Αρχή») και τον Ευρωπαϊκό Οργανισμό Φαρμάκων («ο Οργανισμός»). Μετά την έκδοση αυτών των λεπτομερέστερων εγγράφων καθοδήγησης, η απόφαση 2002/623/ΕΚ έχει σταδιακά απολέσει την πρόσθετη αξία της.
                  
               
                     (3)
                  
                  
                     Η οδηγία (ΕΕ) 2018/350 της Επιτροπής (3), η οποία τροποποίησε την οδηγία 2001/18/ΕΚ, επικαιροποίησε το παράρτημα II της οδηγίας 2001/18/ΕΚ με την ενσωμάτωση και την αξιοποίηση της ενισχυμένης καθοδήγησης της Αρχής σχετικά με την αξιολόγηση του περιβαλλοντικού κινδύνου από γενετικώς τροποποιημένα φυτά, που εκδόθηκε τον Οκτώβριο του 2010 (4), λαμβάνοντας παράλληλα υπόψη ότι το παράρτημα II εφαρμόζεται σε όλους τους ΓΤΟ και όχι μόνο στα γενετικώς τροποποιημένα φυτά. Η απόφαση 2002/623/ΕΚ καθεαυτή χρησίμευσε ως βάση για την εκπόνηση της καθοδήγησης της Αρχής. Ως εκ τούτου, οι διατάξεις του παραρτήματος II της οδηγίας 2001/18/ΕΚ είναι τώρα λεπτομερέστερες και τα σημειώματα προσανατολισμού που καθορίστηκαν με την απόφαση 2002/623/ΕΚ δεν είναι πλέον αναγκαία.
                  
               
                     (4)
                  
                  
                     Επομένως, η απόφαση 2002/623/ΕΚ θα πρέπει να καταργηθεί.
                  
               
                     (5)
                  
                  
                     Επίσης, η απόφαση 2002/623/ΕΚ θα πρέπει να καταργηθεί για λόγους απλούστευσης, προκειμένου να μειωθεί ο αριθμός των εγγράφων καθοδήγησης που πρέπει να λαμβάνονται υπόψη από τους φορείς εκμετάλλευσης και τις αρμόδιες αρχές κατά τη διενέργεια αξιολόγησης περιβαλλοντικού κινδύνου σύμφωνα με το παράρτημα II της οδηγίας 2001/18/ΕΚ.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει του άρθρου 30 παράγραφος 1 της οδηγίας 2001/18/ΕΚ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2002/623/ΕΚ καταργείται.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 16 Νοεμβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 106 της 17.4.2001, σ. 1.
         
            (2)  Απόφαση 2002/623/ΕΚ της Επιτροπής, της 24ης Ιουλίου 2002, με την οποία καθορίζονται τα σημειώματα προσανατολισμού που συμπληρώνουν το παράρτημα II της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 200 της 30.7.2002, σ. 22).
         
            (3)  Οδηγία (EE) 2018/350 της Επιτροπής, της 8ης Μαρτίου 2018, για την τροποποίηση της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου όσον αφορά την αξιολόγηση του περιβαλλοντικού κινδύνου από γενετικώς τροποποιημένους οργανισμούς (ΕΕ L 67 της 9.3.2018, σ. 30).
         
            (4)  Ειδική ομάδα της ΕFSA για τους γενετικώς τροποποιημένους οργανισμούς (ΓΤΟ)· Guidance on the environmental risk assessment of genetically modified plants. EFSA Journal 2010· 8(11):1879. [111 σ.] doi:10.2903/j.efsa.2010.1879.